Hivatalos Lap L 190 , 12/07/2001 o. 0014 - 0017



A Bizottság 2001/50/EK irányelve (2001. július 3.) az élelmiszerekben használható színezékek különleges tisztasági követelményeinek megállapításáról szóló 95/45/EK irányelv módosításáról (EGT vonatkozású szöveg) AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a 94/34/EK európai parlamenti és tanácsi irányelvvel [1] módosított, az emberi fogyasztásra szánt élelmiszerekben felhasználásra engedélyezett élelmiszer-adalékanyagokra vonatkozó tagállami jogszabályok közelítéséről szóló, 1988. december 21-i 89/107/EGK tanácsi irányelvre [2] és különösen annak 3. cikke (3) bekezdésének a) pontjára, az élelmiszerügyi tudományos bizottsággal folytatott konzultációt követően, mivel: (1) Az élelmiszerekben felhasználandó színezékekről szóló, 1994. június 30-i 94/36/EK európai parlamenti és tanácsi irányelv [3] felsorolja azokat az anyagokat, amelyeket az élelmiszerekben színezékként lehet használni. (2) Az 1999/75/EK irányelvvel [4] módosított, az élelmiszerekben használható színezékek különleges tisztasági követelményeinek megállapításáról szóló, 1995. július 26-i 95/45/EK bizottsági irányelv [5] meghatározza a 94/36/EK irányelvben felsorolt színezékek tisztasági követelményeit. (3) A műszaki fejlődést figyelembe véve szükség van a 95/45/EK irányelvben a vegyes karotinokra [E160a(i)] és a béta-karotinokra [E160a(ii)] meghatározott tisztasági követelmények módosítására. (4) Figyelembe kell venni a Codex Alimentarius–ban szereplő, az élelmiszer-adalékanyagokkal foglalkozó közös FAO–WHO szakértői bizottság (JECFA) által az adalékanyagokra meghatározott előírásokat és vizsgálati módszereket. (5) Következésképpen a 95/45/EK irányelvet ki kell igazítani. (6) Az ezen irányelvben előírt intézkedések összhangban vannak az Élelmiszerügyi Állandó Bizottság véleményével, ELFOGADTA EZT AZ IRÁNYELVET: 1. cikk A 95/45/EK irányelv mellékletének B. részében a vegyes karotinokra [E160a(i)] és a béta-karotinokra [E160a(ii)] vonatkozó szöveg helyébe ezen irányelv mellékletének a szövege lép. 2. cikk A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2002. június 30-ig megfeleljenek. Erről haladéktalanul tájékoztatják a Bizottságot. Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg. 3. cikk Ez az irányelv az Európai Közösségek Hivatalos Lapjában való kihirdetését követő 20. napon lép hatályba. 4. cikk Ennek az irányelvnek a tagállamok a címzettjei. Kelt Brüsszelben, 2001. július 3-án. a Bizottság részéről David Byrne a Bizottság tagja [1] HL L 237., 1994.9.10., 1. o. [2] HL L 40., 1989.2.11., 27. o. [3] HL L 237., 1994.9.10., 13. o. [4] HL L 206., 1999.8.5., 19. o. [5] HL L 226., 1995.9.22., 1. o. -------------------------------------------------- MELLÉKLET "E 160 a (i) VEGYES KAROTINOK 1.Növényi karotinok Szinonimák | CI Food Orange 5 | Meghatározás | A vegyes karotinokat ehető növények természetes fajtái – sárgarépa, fű, lucerna és csalán – és növényi olajok oldószeres extrakciójával nyerik. Fő színezékeik a karotinoidok, főként a β-karotin. Az α- és a γ-karotin, de más pigmentek is jelen lehetnek. A színezékpigmentek mellett tartalmazhatnak a kiindulási anyagban természetesen előforduló olajokat, zsírokat és viaszokat. Csak a következő oldószerek használhatók az extrakcióra: aceton, metil-etil-keton, metanol, etanol, propán-2-ol, hexán, diklór-metán és szén-dioxid. | Osztály | Karotinoid | Színindexszám | 75130 | EINECS | 230–636–6 | Összegképlet | β-karotin: C40H56 | Molekulatömeg | β-karotin: 536,88 | Tartalom | A karotintartalom (β-karotinként számítva) legalább 5 %. Növényolajokból extrakcióval nyert termékekben: legalább 0,2 % az ehető zsírokban. E1cm1%2500, megközelíthetőleg 440–457 nm között ciklohexánban | Azonosítás A. Spektrometria | Maximuma ciklohexánban 440–457 és 470–486 nm között van. | Tisztaság Oldószermaradékok | Aceton | Összesen vagy külön-külön legfeljebb 50 mg/kg. | Metil-etil-keton | Metanol | Propán-2-ol | Hexán | Etanol | Diklór-metán: | Legfeljebb 10 mg/kg | Arzén | Legfeljebb 3 mg/kg | Ólom | Legfeljebb 5 mg/kg | Higany | Legfeljebb 1 mg/kg | Kadmium | Legfeljebb 1 mg/kg | 2.Algakarotinok Szinonimák | CI Food Orange 5 | Meghatározás | A vegyes karotinok a Dél-Ausztráliában, Whyalla területén található nagy sós tavakban növő Dunaliella salina elnevezésű alga természetes törzseiből is előállíthatók. A β-karotint illóolaj felhasználásával extrahálják. A készítmény 20–30 %-os szuszpenzió ehető olajban. A transz-cisz izomerek aránya az 50/50-től és 71/29-ig terjed. A fő színezékanyagot karotinoidok – amelyekben a legnagyobb rész β-karotin – adják. α-karotin, lutein, zeaxantin, és β-kriptoxantin szintén jelen lehet. A színezékpigmentek mellett ez az anyag tartalmazhat még a kiindulási anyagban természetesen jelen lévő olajokat, zsírokat és viaszokat. | Osztály | Karotinoid | Színindexszám | 75130 | Összegképlet | β-karotin: C40H56 | Molekulatömeg | β-karotin: 536,88 | Tartalom | A karotintartalom (β-karotinként számítva) legalább 20 %. E 1cm1%2500, megközelíthetőleg 440-457 nm között ciklohexánban | Azonosítás A. Spektrometria | Maximuma ciklohexánban 448–457 és 474–486 nm között van. | Tisztaság Természetes tokoferolok ehető olajban | Legfeljebb 0,3 % | Arzén | Legfeljebb 3 mg/kg | Ólom | Legfeljebb 5 mg/kg | Higany | Legfeljebb 1 mg/kg | Kadmium | Legfeljebb 1 mg/kg | E 160 a (ii) BÉTA-KAROTIN 1.Béta-karotin Szinonimák | CI Food Orange 5 | Meghatározás | Ezen előírások elsősorban a béta-karotin kis mennyiségű, egyéb karotinoidokhoz társuló valamennyi transz-izomerjére vonatkoznak. Hígított és stabilizált készítményekben a cisz- és a transz-izomerek különböző arányban lehetnek jelen. | Osztály | Karotinoid | Színindexszám | 40800 | EINECS | 230–636–6 | Kémiai név | β-karotin, β, β-karotin | Összegképlet | C40H56 | Molekulatömeg | 536,88 | Tartalom | Legalább 96 % összes színezőanyag (β-karotinként számítva). E 1cm1%2500, megközelíthetőleg 440–457 nm között ciklohexánban | Leírás | A vöröstől a barnásvörösig terjedő színű kristályok vagy kristályos por. | Azonosítás A. Spektrometria | Maximuma ciklohexánban 453-456 nm-en van. | Tisztaság Szulfáthamu | Legfeljebb 0,2 % | Mellékszínezékek | Karotinoidok a β-karotinok kivételével: legfeljebb az összes színezőanyag 3 %-a | Arzén | Legfeljebb 3 mg/kg | Ólom | Legfeljebb 5 mg/kg | Higany | Legfeljebb 1 mg/kg | Kadmium | Legfeljebb 1 mg/kg | 2.Blakeslea trispora-ból származó béta-karotin Szinonimák | CI Food Orange 5 | Meghatározás | Fermentációs eljárással nyerik, a Blakeslea trispora gomba természetes fajtái két, a nemek tekintetében összeillő típusának (+) és (–) vegyes kultúráját használva. A β-karotint etil-acetáttal vonják ki a biomasszából és kristályosítják. A kristályosított termék főleg transz- β-karotint tartalmaz. Az eljárás természetes volta miatt a termék mintegy 3 %-a kevert karotinoidokból áll, ami a termékre jellemző. | Osztály | Karotinoid | Színindexszám | 40800 | EINECS | 230–636–6 | Kémiai név | β-karotin, β, β-karotin | Összegképlet | C40H56 | Molekulatömeg | 536,88 | Tartalom | Legalább 96 % összes színezőanyag (β-karotinként számítva). E 1cm1%2500, megközelíthetőleg 440–457 nm között ciklohexánban | Leírás | A vöröstől a barnásvörösig terjedő színű kristály vagy kristályos por. | Azonosítás A. Spektrometria | Maximuma ciklohexánban 453-456 nm-en van. | Tisztaság Oldószermaradékok | Etil-acetát | Összesen vagy külön-külön legfeljebb 0,8 %. | Etanol | Szulfáthamu | Legfeljebb 0,2 % | Mellékszínezékek | Karotinoidok a β-karotinok kivételével: legfeljebb az összes színezőanyag 3 %-a | Arzén | Legfeljebb 3 mg/kg | Ólom | Legfeljebb 5 mg/kg | Higany | Legfeljebb 1 mg/kg | Kadmium | Legfeljebb 1 mg/kg | Aflatoxin B1 | Nem kimutatható. | Mycotoxinok: T2 | Nem kimutatható | Ochratoxin | Zearalenone | Mikrobiológia: Penészek | Legfeljebb 100/g | Élesztők | Legfeljebb 100/g | Salmonella | 25 grammban nem kimutatható | Escherichia coli | 5 grammban nem kimutatható. | --------------------------------------------------